**Hála, Karel**, herec, hudobník, tanečník a spevák, narodený 2. 10. 1993, Hradec Králové, zomrel 7. 7. 2008, Praha.

Vyštudoval spev na Štátnom konzervatóriu v Prahe v rokoch 1952-56. Spieval a vystupoval v Armádnej opere (1953-55), Hudobnom divadle Karlín (1955-56), vokálnom kvintete Orchestra Karla Vlacha (1956-57), Orchestri Karla Krautgartnera (1957-58), Orchestri Ladislava Bezubky (1958-1965), divadle Apollo Praha kde spolupracoval s Karlom Gottom (1965-68), a v pražskom Rokoku (1968-72). Ako hosť pôsobil v Divadle ABC, Krušnohorskom divadle a Hudobnom divadle Karlín. Od roku 1972 vykonával slobodné povolanie, naďalej vystupoval s tanečnými orchestrami, usporadúval koncerty a zájazdové predstavenia. Spieval aj so Súborom Lubomíra Pánka, telesom TOČR (Taneční orchestr Československého rozhlasu), Orchestrom Československej televízie, Orchestrom Gustava Broma, Miroslava Kefura a Karla Vlacha. Ako spevák sa zameriaval predovšetkým na swing s kvalitným frázovaním, intonáciou a improvizáciou. Vo filmovej tvorbe sa uplatnil ako spevák a herec. V českom dabingu naspieval party princa pre disneyovské rozprávky Popoluška a Snehulienka a sedem trpaslíkov.

**Literatúra**

HERZÁN, Michal, BUDINSKÝ, Václav: *Divadlo Rokoko*, vyd. Victory, Most, 1998, str. 13, 23, 72

Kdo je kdo : 91/92 : *Česká republika, federální orgány ČSFR. Díl 1, A–M*. Praha: Kdo je kdo, 1991. 636 s.

Osobnosti – Česko : *Ottův slovník*. Praha: Ottovo nakladatelství, 2008. 823 s. S. 197.

TOMEŠ, Josef, a kol. *Český biografický slovník XX. století : I. díl* : A–J. Praha ; Litomyšl: Paseka ; Petr Meissner, 1999. 634 s.

*Gizelová Klaudia Mária*

**Heslo v EJ s další literaturou. / Literatura podle slovníkových pravidel.**